钦定古今图书集成/明伦汇编/官常典/第093卷 > 沣恭惠王师揆
## 钦定古今图书集成/明伦汇编/官常典/第093卷 > 沣恭惠王师揆

按《宋史秀王传》：“崇宪靖王伯圭第二子师揆，字元辅，
初补右承务郎，奉祠，除添差湖州签判，改婺州通判，
加直秘阁。守臣韩元吉荐其材，上以问史浩，浩言其
聪爽可任。召对，除江东提举，奏免失陷常平人，毋责
偿。改淮南漕，寻迁淮西提刑兼提举，领屯田事。奏以
荒圩给军士，其屯田为民世业者勿夺，从之。及代去”，
吏请献羡钱二十万，师揆曰：“后将病民矣。”除直秘阁，
改江东转运副使，加秘阁修撰、知明州。绍兴元年，授
观察使。宁宗即位，除奉国军承宣使，寻升节度使。召
见，赐肩舆，超检校太保、开府仪同三司，充万寿观使，
袭封嗣秀王。开禧元年，奉朝请。嘉定七年薨，赠太傅，
追封沣王，谥恭惠。